莫里哀雖得到皇家及巴黎人个喜愛，但佢个諷刺遭到道德主義者以及天主教教會个批評。《僞君子》攻擊在宗教上个虛僞，遭到教會个譴責，而《唐璜》一劇更畀禁止演出。 莫里哀辛勤个工作，製作交關戲劇作品，昰個也影響了佢个健康。在1667年畀迫暫停戲劇工作。1673年莫里哀在製作《無病呻吟》个辰光，感染仔肺結核，在演出Argan時咳嗽搭出血，後來有完成演出，但幾個小時後就過世了。

地中海是一个北面拨欧洲大陆，南面拨非洲大陆，東面拨亚洲大陆围牢个海。从东到西大样模有4000公里，南北最阔个地方就大概有1800公里，面积有251.6万平方公里，是世界浪最大个内陆海。地中海西面，经过直布罗陀海峽，搭大西洋相连，而东面就通过土耳其海峽搭黑海相连。19世纪，埃及个苏伊士运河开通，地中海搭红海连了一道哉。地中海是世界上最古老个海域之一。

现在个东正教，是从君士坦丁堡主教个基础上头发展出来个。徕勒拜占庭帝国辰光，由于皇帝搭罗马为首个拉丁主教关系不好，两边相互攻击，终于徕勒11世纪中期分道扬镳。东方个教会自称是正统教会。个也是东正教个由来。 相比西方个天主教，东正教保留更加多个古代基督教元素。强调个人修养，领悟，灵性等。不鼓励信徒参与俗世纷争。东正教搭国家政权关系密切。从拜占庭到沙皇俄国，统治者对教会个影响就一直巨大。

二级市场里向交易个资产有各种贷款、股票，有零散个也有集中个，有流动性弱个也有强个。各主要交易所齐是最显而易见个股票交易二级市场。纽约股票交易所、伦敦股票交易所搭纳斯达克拨股票投资者提供了集中个、强流动性个二级市场。大多数个债券以及结构性产品齐通过场外市场交易，或通过交易所个经纪来买卖。贷款则有专门个网络贷款交易所。

Linux發行版本也經常使用作為超級電腦個操作系统，2010年11月公佈個超級電腦前500強，有459個（91.8％）運行Linux發行版本。曾經是世界上最強大個超級電腦——IBM個紅杉(IBM Sequoia)，已於2011年交付勞倫斯利福摩爾國家實驗室，並於2012年6月開始運作，也是選擇Linux作為操作系统。

南翔镇下头，管辖有12个居委会搭8个村委会，分别是：古猗园社区居委会、德华社区居委会、德园社区居委会、云翔社区居委会、南华社区居委会、白鹤社区居委会、翔华社区居委会、虹翔社区居委会、丰翔社区居委会、银翔社区居委会、永翔社区居委会、宝翔社区居委会、新裕村村委会、永丰村村委会、永乐村村委会、红翔村村委会、曙光村村委会、静华村村委会、新丰村村委会、浏翔村村委会。

勒1965年，伊正式挂起拳套，告別仔职业选手个生涯，开办武术馆教徒弟，培育仔一星泰国年轻个国家拳击手。不料勒1982年伊英年早逝勒勒曼谷，仅有47岁。伊家乡里向人人侪晓得伊个大名，乃歇勒华欣市市中心有一过「捧景配启公园」，公园里向顶顶显眼地方就是伊个纪念碑，上头有个铜像表现伊比赛得胜后交关兴奋，振臂高呼，激励仔后人好要为国争光。

热那亚(意大利文：Genova）是地中海西面利古里亚地区个一个中心城市，乃朝属意大利共和国管辖，也是迭个国家一个重要个港口城市。此地立在中世纪辰光发展处自家个城邦国家——热那亚共和国，立在12-14世纪成为地中海西面重要个霸权搭商业国家，到15世纪之后，共和国慢慢衰落，18世纪挨末阶段畀法国大革命狂潮吞没，19世纪之后成为萨丁王国个一部分，到1861年合并到意大利王国当中。热那亚是哥伦布个老家，乃朝也是一个有名个旅游城市。

因人多田少，劳动力富余，广丰人早在明清时期就流行""扁担经济""，从事挑夫等工作。在计划经济时代，德兴铜矿、丰城煤矿等省内个大中型矿场可以看到大量广丰人个身影。改革开放后，长三角、珠三角、闽南地区成了外出务工个主要目个地，现据估计常年在外务工人员约有30万，年创收逾30亿人民幣，""打工经济""撑起了广丰经济个半边天。在外务工人员中，从事建筑工程个占了较大比例，全县共有挖掘机上万台，遍布全国各地，已成为广丰个支柱产业之一，广丰也畀誉为“挖掘机之乡”。

力道源自欢愉(德文:Kraft durch Freude，缩写：KdF）是纳粹德国为稳定自家国内局面，设置个巨型休闲搭娱乐组织。迭个组织立在1933年成立，具体对象是纳粹德国个工人阶级，为伊拉提供老早嘸享受个娱乐设施。包括免费度假，廉价旅游之类。到1939年二战爆发，迭个组织也就解散。

东突厥斯坦 (维吾尔语: Sherqiy Türkistan), 也称为维吾尔斯坦（Uyghuristan）, 是勒拉中国新疆搭仔中亚东部个大突厥斯坦个一部分。搿个场化个居民包括邪气多个中国少数民族，根据新疆自治区2003年个抽样统计，拢总1933．95万人口里向超过10万个民族依次为：维吾尔族882．35万，占总人口个45．62％；汉族771．l0万，占39．87％；哈萨克族135．21万，占6．99％；回族86．67万，占4．48％；柯尔克孜族17．37万，占0．90％；蒙古族16．69万，占0．86％。著名个商人搭旅行家马可波罗勒拉1272年到过突厥斯坦。

掘港镇勒垃如东县个东部，由老早个掘港镇、掘郊、九总、华丰、环镇、鸡场唠啥几个乡镇合并而来，东许是大豫镇（由原来个南坎乡忒棉场合并得来）搭仔兵房镇（由原来个兵房忒丁店合并得来）。关于掘港名称个由来，有得好几种话法。一种话法是几百年前头，第个地方勒垃海边，无得港口，所以起名“掘港”意思是要挖一个港口出来。还有一种话法忒第一种话法差弗多，也是话无得港口，所以大家侪叫伊“缺港”，意思是缺少一个港口，因为当地个江淮官话里向，“缺”忒“掘”音近（同音弗同调），“缺”又弗大吉利，所以后首来末就变成功“掘港”哉啘。从唐朝个辰光开始开发掘港到现在已经有仔好几百年哉，海岸线也一径来浪后退，当年修勒掘港个范公堤今朝已经弗勒海边哉。乃搿歇个范公堤是一条马路，就叫范堤路。

机构投资者参与黑池交易个一只顶重要个理由就是伊拉可以买或者卖金额巨大个证券却弗需要透露交易信息，因此也无没必要去担心该只交易会得对市场有啥事先影响。另外方面讲，其他个市场交易者会得由于黑池交易而失去知情权，市场价格只有勒嗨黑池交易结束之后才会得发生相应个变化，而黑池交易双方只需要买或者卖一只事前约定好个价格。

罗宋2006年人口1.42亿。人口持续减少，每年减少约70万，主要原因是担心住房、医疗搭教育问题，大多数罗宋家庭选择只养一个小人。长年个人口下降，成为罗宋一个严重个社会问题。自从普京担任总统后，迭个问题一直受到伊个重视，一直出台大量个刺激政策，鼓励大家多生养小人。并且控制酒类销售，增长男人个寿命。到2013年，罗宋人口终于实现正增长哉。